નિધિને હવે વ્યાવસિયક ડ્રાઈવર તરીકે લોકોએ સ્વીકારવા માંડી નહીં તો લાંબા પ્રવાસ અને સાહસ માટે કોઈ મદદ કરતાં અચકાતા હતા. દરેકનો એક જ સવાલ કે સ્ત્રી આટલો લાંબો, કઠિન પ્રવાસ કરી શકે ખરી? લોકોની માનસિકતા બદલવી સહેલી નથી. ભારતમાં જ નહીં વિશ્ર્વમાં દરેક જગ્યાએ લોકોને સ્ત્રી ડ્રાઈવરો માટે શંકા જ ઉદ્ભવે છે. સ્ત્રીઓને મુક્તિનો અહેસાસ નથી હોતો અને તેઓ ક્યારેય પુરુષોની જેમ લાંબો પ્રવાસ કરતી ન હોવાથી જ હાઈવે પર સ્ત્રી ડ્રાઈવરો જોવા નથી મળતી. હું સ્ત્રીઓને પ્રેરણારૂપ બનવા માગું છું. સલામતી અને બીજા પર આધારિત રહેવાની માનસિકતામાંથી બહાર નીકળે તો જ સ્ત્રીઓને મુક્તિનો અહેસાસ થઈ શકે છે. તમારે શું અને કેવું જીવન જીવવું છે તે સ્ત્રીએ જાતે જ નક્કી કરવાનું હોય.